周末又係親子樂嘅時間,一於揸車去勻本地熱門嘅親子餐廳啦。同場加推萬聖節限定嘅親子Brunch同埋變裝派對,未諗定今個星期帶小朋友去邊放電?就要睇落去喇! 1. 黃埔新開大型親子餐廳遊樂場 今個月喺黃埔啱啱新開嘅Campfire Play,佔地35000呎,係一間超大型嘅親子餐廳兼室內遊樂場,啱晒一家大細周末嚟親子樂。呢個歡樂波波池就係其中一個主題遊樂專區喇,另外仲有巨型繩網陣、轉轉水樂園、沙漠尋寶同互動城市4個專區。小朋友可以喺度玩高卡車、砌巨型積木等等放電,實玩到唔捨得走啦。 呢個親子空間係要買入場券入場嘅,另有「玩+食」自助餐,俾你哋邊玩邊歎中西料理、創意甜品。呢度仲會不定期舉辦唔同嘅課程同興趣班,想知更多詳情就要留意佢哋官方專頁喇。 Campfire Play 地址:黃埔環海街11號海名軒5樓 電話:從缺 營業時間:星期一至五:12:00-21:00,星期六、日:09:30-21:00 2. 數碼港萬聖節限定親子Brunch 就快到萬聖節喇喎,不如今個周末就去數碼港食個萬聖節Brunch應吓節啦!艾美酒店Prompt餐廳就推出咗一連兩日嘅萬聖節周末早午餐,除咗有即開生蠔、紐西蘭青口、澳洲西冷扒之外,仲有一系列全新設計嘅Halloween主題美食,夠晒氣氛啦! 食嘢之餘,可以玩埋Trick or Treat尋寶遊戲,去酒店唔同地方攞糖,餐廳仲準備咗魔術表演、面部彩繪同萬聖節水晶球工作坊添。呢兩日嘅下午2-4時,數碼港商場大草地仲會播放合家歡嘅萬聖節主題電影,食完Brunch睇埋電影就最圓滿喇! 萬聖節周末早午餐 供應時間:10月26-27日12:00-15:00 價錢:HKD588/成人、HKD288/兒童 (另收加一服務費) **無限暢飲紅白酒、啤酒、萬聖節特色雞尾酒及無酒精雞尾酒 艾美酒店Prompt餐廳 地址:薄扶林數碼港道 100號 電話:2980 7417 營業時間:星期一至日:06:30-22:30 3....
Tagged: 萬聖節
今年萬聖節喺星期四,一定玩得唔盡興㗎喇,不過都可以食啲應節菜式嘅。小編精選幾間中西餐廳,俾大家飲茶又得,食下午茶又得,當然仲有豐富嘅晚餐俾大家揀啦。 1. YUM CHA飲茶 YUM CHA飲茶一直以新派點心吸引唔少食客,嚟到萬聖節仲推出唔少造型可愛嘅萬聖節點心添。必食以麵包絲包忌廉雞肉同鳳尾蝦,炸到金黃色嘅木蝦乃衣,仲有中指叉燒、蝦靈入眼、木乃伊腸等趣怪點心都係打卡之選。 YUM CHA飲茶 (旺角店) 地址:旺角亞皆老街8號朗豪坊4樓7號舖 電話:2818 1099 營業時間:星期一至日:11:30-23:00 供應期:即日至10月31日 2. BRICK LANE BRICK LANE今年嘅萬聖節食物下午茶都食得!想點鹹食有黑漆漆嘅吸血「蝙蝠」翼;想要甜食又有惡夢蜜糖烤南瓜配雲呢拿雪糕;就算只係想飲杯嘢吹水都有地獄之火─燒棉花糖雞尾酒俾你揀! BRICK LANE(尖沙咀店) 地址:尖沙咀棉登徑17-23號地下 電話:2721 0628 營業時間:星期日至四:09:00-00:00,星期五、六:09:00-00:30 供應期:即日至10月31日 3. Mezzo 想食個晚餐又唔使分量勁多的話,尖沙咀嘅Mezzo喺10月31日當晚就有萬聖節滋「魅」華麗四道菜晚餐(HKD318/位)。以開胃嘅檸檬薑茶醃三文魚配蜜糖芥末汁同足料海鮮濃湯開首;主菜就三選一,有啱素食者嘅牛肝菌意大利雲吞伴蘆筍及野菌、香氣十足嘅酥焗鱸魚伴夏威夷果仁脆脆及龍蝦茴香汁同埋啖啖肉嘅香烤美國西冷扒伴意大利青瓜、新薯及紅酒汁;最後以黑朱古力綿花糖夾心餅乾或意大利檸檬甜酒結尾。 ...
萬聖節大家要施展渾身解數扮鬼扮馬之外,好多餐廳都會推出期間限定嘅嚇鬼Menu,發揮廚師們創作力量同幻想,嚇大家一跳。百樂酒店嘅「鬼」靈精怪萬聖節派對‧海鮮自助晚餐(HKD488/成人)限定快閃2日咋! 萬聖節去酒店食Buffet又係咩玩法呢?今次百樂酒店為萬聖節準備咗「過三關比賽」!只要大家喺10月30-31日食返餐自助晚餐就可以參加比賽,喺限時內完成三項指定遊戲,就有機會贏到二人Lunch Buffet禮劵或者二人Dinner Buffet禮劵。有得食有得玩仲有機會贏獎,這些機會唔係唔把握吓話? 首先同大家介紹萬聖節自助餐嘅主食,呢味攪盡腦汁其實係肉醬墨魚汁意粉,面頭用芝士切成嘅蜘蛛網包住紅色嘅腦汁……睇落又幾好味咁喎。 講到萬聖節最Signature嘅記號一定係邪惡嘅南瓜喇!南瓜怪橙曲奇每塊個樣都有少少唔同,都係咁邪惡,一路食一路感受到Halloween嘅氣氛呀! 仲有呢個獨眼龍蛋糕,驟眼望都覺得幾驚㗎,成粒眼球喺個Cupcake上面喎,點食得落口!其實眼珠部分係用藍莓造成嘅,大家驚住咁享受Cupcake啦。 除咗以上特別為萬聖節而精心設計嘅可愛主食同甜品之外,大廚亦為大家炮製黑松露鹽酥軟殼蟹。食落有濃濃嘅黑松露香,加埋酥脆可口嘅軟殼蟹,真係忍唔住食多幾隻呀!不過雖然全部餐點都係自助模式,但大家記住攞自己食得完嘅分量,唔好做大嘥鬼呀! 通常去親食Buffet都會直接將飯類Skip晒,因為飽肚得嚟又唔回本。不過呢個荷蘭汁焗蟹肉燴飯就可以留肚一試喎!平時睇食物相係好難睇得出蟹肉本人嘅,但今次睇相都見到一揪揪分明嘅蟹肉,真係超足料!大家記住Bookmark咗先喇! 每位客人仲可以免費食到鮮蟹肉芝士焗釀麵包蟹蓋!係萬聖節Special Offer嚟㗎,平時食唔到㗎! 最後提提大家,所有客人都可以免費享用「鬼」靈精怪化妝服務,即係有專人幫大家扮鬼扮馬應吓節,所以大家諗住食完Buffet再去參加其他萬聖節Event都完全冇問題呀!另外亦可以免費跟甜品師傅學整搞鬼Cupcake,小朋友仲可以得到萬聖節小禮物一份!睇嚟要快手Book定位喇,手快有手慢冇啊。 香港百樂酒店Park café 地址:香港九龍尖沙咀漆咸道南61-65號4樓 電話:2731 2168 供應日期及時間:2018年10月30-31日:18:30-21:30
好快到萬聖節喇,準備扮晒嘢去邊度玩?都要填飽個肚先有力氣俾人嚇㗎嘛!魔衣櫥咖啡廳應晒節推出萬聖節主題餐單,連環境裝修都鬼咁有feel!電梯一開,見到餐廳logo同各種鬼怪造型嘅擺設,已經好哈囉喂啦,真係未食已經嚇餐飽! 餐廳有五位老細,本身都係魔幻電影迷,又咁啱想創業,於是決定開間以魔法為主題嘅餐廳。點解叫「魔衣櫥」?反而唔關電影事喎,純粹係覺得Wardrobe呢個名好好聽,於是就叫做魔衣櫥咖啡廳咁解啫。 餐廳亮點一定係呢個大書櫃,單係用餐環境都花咗唔少心思喺設計同擺設上面,真係充滿魔幻感覺。呢個大書櫃呢,原來係一個秘密入口嚟㗎,推開書櫃門,就係一個隱藏房間,真係好神秘嘅VIP房喎! 萬聖節餐單有四款單點食物,有頭盤、主菜、甜品同酒精飲品。頭盤蛆蟲天國-紅花絲忌廉青口(HKD118),用紅花絲扮到條條血管咁嘅形狀,而薑蔥就好似毛毛蟲嘅造型。 先將薑蔥炒香,再加入白酒、紅花絲及青口連同忌廉一齊煮,煮到醬汁變成泥黃色,唔好以為味道會好怪,食落口就知有幾正喇!法國南青口肉係細細粒,不過入口多汁鮮甜,食落仲有微微海水味,而且一啲都唔腥,配上濃郁醬汁,青口鮮味更突出! 主菜血祭墳墓-焗野豬薯蓉批(HKD218),用酥皮整成棺材造型,隔離仲有個小 「墓碑」!切開酥皮,材料有野豬肉、雜菜粒同薯蓉,而且仲加咗紅酒同黑啤一齊煮,酒香味滲透落每樣食材度,鬼咁滋味呀! 每嚿野豬肉肥瘦適中,煮到腍身,一啲都唔韌㗎,薯蓉加香脆酥皮,口感特別正! 甜品衛斯里斷指-香脆炸手指(HKD98),主廚特登整到外形驚嚇少少,可以吸引多啲客人影相打卡嘛!以麵團加糖造成斷指形狀,然後炸至酥脆,再加士多啤梨醬同糖霜點綴,萬聖節氣氛出晒嚟,敢唔敢食手指呀? 味道都幾有驚喜,口感有啲似食緊冬甩咁,加埋士多啤梨醬酸酸甜甜味道,食到又甜又驚呀! 南瓜造型嘅party drink就更加特別,Wizard's placebo每位收費HKD58,最多三人享用。一上到枱調酒師會先點火,相機食先之後就可以飲得喇! 呢款cocktails係比較烈嘅酒,每杯都有唔同嘅水果味道。好似藍色就用咗血橙,綠色就係菠蘿,而紅色就係雜莓味。 萬聖節餐單供應日期:即日起至2018年10月31日 魔衣櫥咖啡廳 地址:尖沙咀金巴利道40號MW Plaza 1樓 電話:2659 0128 營業時間:星期一至日:12:00-17:00;19:00-03:00
萬聖節唔一定要扮鬼扮馬,身為一個吃貨當然係去食返個萬聖節大餐最開心啦!小編推薦你去BRICK LANE食佢哋限定推出嘅萬聖節餐,好過落蘭桂坊同人逼餐懵又無啖好食啦。 Halloween Menu(HKD328/位)又型又靚,不論環境同食物都做到好有氣氛。每set有4個course同雞尾酒,主菜可以三揀一: 最受大家歡迎一定係最超級吸睛嘅火焰頂級美國牛肉漢堡!一上菜即刻倒啲151落個包上面,啲火瞬間包圍晒成個包,呢一刻就係最神聖「相機食先」時刻,全檯人都拎起個相機話影相,就連隔離檯見到都想影埋一份呀。 唔食牛嘅朋友可以揀西班牙黑毛豬柳,做得好juicy。餐廳仲別出心裁用針筒裝住個汁,但小編建議你小心啲,太大力會噴到成檯都係,會變成血案現場啊! 素食朋友都唔怕,食個南瓜茄子意大利飯都好應節,所有細節都做得一絲不苟,抵讚! 主菜都咁吸引,前菜同甜品都唔執輸㗎。 南瓜本身都夠晒應節,重要係有蜘蛛網花紋嘅南瓜忌廉湯添。 鬼臉柚子田園沙拉,雖然唔係太恐怖,但都算有心思啦。 飲品可以選擇有酒精嘅西柚雞尾酒或者無酒精嘅香橙雜飲,味道清新。 甜品係可愛南瓜撻,細細件唔怕太飽! BRICK LANE 地址:灣仔港灣道23號鷹君中心二樓 電話:2363 2500 營業時間:星期一至五:09:00-23:00;星期六、日:10:00-23:00
萬聖節仲未諗到去邊度玩?小編有猛鬼好介紹!「Dead Not Alive」第九屆萬聖節派對將會喺10月29日於尖沙咀古蹟文物酒店海利公館舉行,喺古蹟大搞萬聖節派對,到時都唔知身邊嗰個係人定鬼!嘉賓仲有來自東京Hip-Hop界嘅m-flo!到時有晒舞蹈同DJ表演,仲有美酒佳餚同埋繪聲繪影嘅虛擬喪屍,大家可以喺派對盡情玩足一晚! 今屆萬聖節派對係首次喺極富殖民色彩、歷史悠久嘅海利公館舉行,實行成班嘩鬼夜晚喺古蹟搞搞震!當日海利公館會化身萬聖節主題,其中一角仲會變為前水警監獄,到時仲有一班壞人,好似海盜同走私商人都會喺嗰度添!全晚有著名DJ同饒舌歌手喺酒店三個唔同嘅位置駐場表演,仲有扮鬼扮馬嘅模特兒同舞者同你鬼馬留影!每年Dead Not Alive萬聖節派對都會有唔少表演者,今年除咗會有m-flo之外,仲有饒舌歌手Verbal柳榮起,來自美國的DJ Sosupersam、DJ Arthur Yeti、Junkie T、Drafus(The Uptown Rockers)、Nat King Soul、Re:Flex及黃雪瑩(Sukimama)等等駐場表演。酒店仲特別推出咗萬聖節晚餐、派對套餐及團體開瓶服務,啱晒成班friend一齊去! 活動詳情: 派對日期:2016年10月29日(星期六) 晚餐時間:18:30-20:00 派對時間: 20:00開始入場 地址:香港九龍尖沙咀廣東道2A號「1881」海利公館 年齡限制:18歲或以上 衣著要求:萬聖節裝扮 門票售價:(10月21日或之後)HKD600連入場費及兩杯特飲,HKD1000套票連入場費、兩杯特飲及晚餐(三道西式菜餚) (10月29日當日)HKD1400套票連入場費、兩杯特飲及晚餐(三道西式菜餚) (10月30日凌晨1點前)HKD800連入場費及兩杯特飲 (10月30日凌晨1點後)HKD400連入場費及一杯特飲 門票於www.alivenotdead.com/halloween 及 Facebook 活動專頁有售: www.facebook.com/events/760725160735333/